Jokohama

Jokohama (jap. 横浜市 = Yokohama-shi) – miestas Japonijoje, Kanagavos prefektūroje. Prefektūros ir Kanto regiono sostinė, pagrindinis uostas. Jokohama yra antras pagal dydį miestas Japonijoje, įsikūręs netoli Tokijo, turi apie 3,6 mln. gyventojų. Dar XIX amžiaus viduryje Jokohama tebuvo nedidelis 600 žvejų kaimelis. 1859 m. Jokohamoje pasirašyta JAV ir Japonijos taikos ir draugystės sutartis, atvėrusi Japoniją santykiams su užsienio šalimis. Po penkerių metų į Jokohamos uostą atplaukė pirmieji užsienio laivai. Šiuo metu tai didžiausias Japonijos tarptautinis prekybos uostas. Šiuo metu kartu su Tokiju ir Kavasakiu Jokohama sudaro didžiausią Japonijos megapolį, turintį daugiausia gyventojų pasaulyje. Kadangi miestas yra arti Tokijo, atskiro oro uosto nėra, miestą aptarnauja Tokijo Hanedos oro uostas ir Naritos tarptautinis oro uostas. Mieste yra valstybinis Jokohamos universitetas ir Jokohamos savivaldybės universitetas, daug kitų mokymo įstaigų. Veikia Sankejeno skansenas, kraštotyros ir kiti parkai, užsieniečių kapinės (XIX a.; palaidota apie 4500 užsieniečių iš 40 valstybių), kinų kvartalas, zoologijos sodai, pramogų parkai. Verslo ir kultūros tarptautinis centras Minato Mirai 21. Jame yra aukščiausias Jokohamoje dangoraižis Landmark Tower (296 m; pastatytas 1993 m.). Johokamos uostas yra vienas svarbiausių visoje Rytų Azijoje (išvežami daugiausia automobiliai, laivai, elektronikos ir optikos įranga, įvežama nafta, mašinos ir įranga, sojos). Laivų statyba, transporto priemonių, energetikos įrengimų gamybos, metalurgijos, naftos chemijos, elektronikos, tekstilės, maisto, siuvimo pramonė; branduolinė jėgainė. Didžiausių Japonijos ir užsienio bankų, koncernų ir prekybos bendrovių kontoros ir filialai. Istorija Miesto pavadinimas japoniškai reiškia „lygi (arba pašalės) pakrantė“. 1859 m. greta Jokohamos žvejų kaimo, gretimame Kanagavos kaime buvo įrengtas jūrų uostas; jis atidarytas prekybai su užsienio valstybėmis. Plėtojantis Japonijos užsienio prekybai, sparčiai augo. Po Meidži restauracijos (1868 m.) Kanagava 1889 m. prijungta prie Jokohamos, ši gavo miesto teises ir pradėjo plėtotis, tapo pramonės centru. XX a. Jokohama gyventojų skaičiumi jau nusileido tik Tokijui. Per 1923 m. Didįjį Kanto žemės drebėjimą sugriauta apie 80 % miesto pastatų. Per II pasaulinį karą (1939–1945 m.) miestą bombardavo JAV aviacija. XX a. įkurti 4 universitetai, muziejų, kitų kultūros įstaigų – Jokohama tapo svarbiu Japonijos kultūros centru. Seniūnijos Jokohama suskirstyta į 18 seniūnijų (ku): Sportas Jokohamoje vyko 2002 m. pasaulio futbolo čempionatas, rungtynės vyko Jokohamos tarptautiniame stadione. Futbolas Kawasaki Frontale Yokohama F. Marinos YSCC Yokohama Yokohama FC YSCC Yokohama futbolo klubas; „NHK Spring Mitsuzawa“ stadionas, talpa 15 454. Simboliai Oficiali miesto gėlė – erškėtis, medis – dviskiautis ginkmedis, japoninis skirpstulas, japoninė kamelija, kalninė kamelija, Viburnum awabuki, kaštenis. Miestai partneriai Konstanca, Rumunija Lionas, Prancūzija Odesa, Ukraina Manila, Filipinai Mumbajus, Indija San Diegas, JAV Šanchajus, Kinijos Liaudies Respublika Vankuveris, Kanada Šaltiniai Nuorodos Oficiali svetainė (japonų k.) Oficiali svetainė Archyvuota kopija 2009-01-18 iš Wayback Machine projekto. (anglų k.)